Svensk politijakt etter dobbeltran i Stockholm
Ranerne slo til samtidig i en gullsmedbutikk i Kista og en klesbutikk i Jakobsberg, skriver Aftonbladet. Hendelsesforløpet er foreløpig ukjent og det er fortsatt uklart om gjerningsmennene fikk med seg noe av verdi. Politiet fikk melding om ran av gullsmedbutikken i forstaden Kista, nordvest for Stockholm, klokka 11.25. To minutter senere fikk politiet inn en ny melding om ran av en klesbutikk i kjøpesenteret Jakobsbergs Galleria, som ligger en drøyt ti minutters kjøretur unna, i forstaden Jakobsberg, skriver NTB. Politipatruljen som kom til stedet rapporterte at ingen i personalet var skadet. – De skal ha forlatt stedet på noe som så ut som en moped, sier politiets pressetalsmann Towe Hägg til Aftonbladet. En politijakt etter ranerne pågående.
Svensk politi jakter på gjerningsmenn etter at to butikker i utkanten av Stockholm er ranet.